উমং

ইউনিফাইড মোবাইল এপ্লিকেশ্যন ফৰ নিউ-এজ গভৰ্ণেন্স (UMANG) হৈছে ডিজিটেল ইণ্ডিয়া উদ্যোগৰ অধীনত গঢ়ি তোলা এটা ম’বাইল এপ। এই এপটো ইলেক্ট্ৰনিক্স আৰু তথ্য প্ৰযুক্তি মন্ত্ৰালয় (MeitY)ৰ দ্বাৰা উন্নয়ন কৰা হৈছে আৰু ই ভাৰত চৰকাৰৰ এটা গুৰুত্বপূৰ্ণ ডিজিটেল সেৱা উদ্যোগ।

এই এপ্লিকেশ্যনৰ জৰিয়তে কেন্দ্ৰীয় আৰু ৰাজ্যিক চৰকাৰৰ বিভিন্ন সেৱালৈ নাগৰিকে সহজে প্ৰৱেশ কৰিব পাৰে। UMANG এপটো ভাৰতৰ ২৩টা ভাষাত উপলব্ধ আৰু ই Android আৰু iOS—দুয়োটা প্লেটফৰ্মতেই ব্যৱহাৰযোগ্য।

এই এপটো ভাৰতৰ সকলো নাগৰিকৰ বাবে নিৰ্দেশিত আৰু ইয়াৰ জৰিয়তে শুল্ক পৰিশোধ, পঞ্জীয়ন, তথ্য অনুসন্ধান আৰু আবেদন পত্ৰ পূৰণ আদি সহিতে শতাধিক চৰকাৰী সেৱা লাভ কৰিব পৰা যায়।"Government unveils Umang app for citizen services.", Economic Times, 23 November 2017. এইটো ডিজিটেল ইণ্ডিয়া উদ্যোগৰ এটা অংশ, যাৰ লক্ষ্য হৈছে চৰকাৰী সেৱাসমূহ সকলো নাগৰিকৰ বাবে অনলাইন মাধ্যমেৰে ২৪ ঘণ্টাই উপলব্ধ কৰা।"Govt's Umang app finally sees the light of the day: All you need to know.", Business Standard, 23 November 2017.

এই এপটো ইলেক্ট্ৰনিক্স আৰু তথ্য প্ৰযুক্তি মন্ত্ৰালয়ে ৰাষ্ট্ৰীয় ই-গভৰ্ণেন্স বিভাগৰ সহযোগত উন্নয়ন কৰে আৰু ২০১৭ চনৰ নৱেম্বৰ মাহত নতুন দিল্লীত অনুষ্ঠিত গ্লোবেল কনফাৰেন্স অন চাইবাৰস্পেছত ভাৰতৰ প্ৰধানমন্ত্ৰী নৰেন্দ্ৰ মোদীয়ে ইয়াক উদ্বোধন কৰে।"Narendra Modi launches all-in-one UMANG app at Global Conference on Cyberspace: Here's what it can do for you.", First Post, 23 November 2017. উদ্বোধনৰ সময়ত এই এপটোত ৩৩টা কেন্দ্ৰীয় আৰু ৰাজ্যিক চৰকাৰী বিভাগৰ ১৬২টা সেৱা আৰু চাৰিখন ৰাজ্য অন্তৰ্ভুক্ত আছিল।"PM Modi launches UMANG app for government services.", The Times of India, 23 November 2017.

তথ্যসূত্ৰ

শ্ৰেণী:ম'বাইল এপ্লিকেচন
শ্ৰেণী:ভাৰত চৰকাৰ